Rapport fra styremøte i Furutangen hyttevelforening

Styret i hyttevelforeningen ble supplert med tre nye medlemmer på årsmøtet i påsken. På det første styremøtet konstituerte vi oss, i tråd med vedtektene. For det neste året ser da styret slik ut:

Styrets leder Stig Holen (gjenvalgt)

Nestleder Idar Simonsen (gjenvalgt)

Kasserer Mali Konttorp (gjenvalgt)

Styremedlem Arve Brattbakk (gjenvalgt)

Styremedlem Roger Sandum

Møtende vara Randi Arnkværn

Møtende vara Egil Ausjø

**Styrets arbeid framover:**

Fra medlemmene er det etterlyst mer informasjon om hva styret gjør. Det er derfor vår klare ambisjon om å kommunisere mer aktivt med velforeningen gjennom Facebook og ved å legge ut mer informasjon på siden til [Furutangen hyttevelforening](https://furutangen.no/hytteeiere/furutangen-hyttevelforening/nytt-fra-hyttevelforeningen/) under Furutangen.no. Her vil vi både informere om hvilke saker vi jobber med, når vi skal møtes, og hvordan medlemmene kan bidra med innspill eller innsats.

Roger Sandum fikk ansvaret for å dette arbeidet.

**Saker**

Vi har tett og god dialog med Jan Skogheim om saker som berører hytteeierne på Furutangen. I det første styremøtet så var det særlig to saker vi ble enige om å samarbeide om:

* Forslaget fra Åmot kommune om å innføre eiendomsskatt på fritidseiendom: Det er vedtatt at det *skal* innføres, men innretningen på den nye skatten, inkl. verdifastsettelse og takst er ikke bestemt. Vi vil koordinere oss med Jan for å finne ut hvilke politiske initiativ som vil være mest effektive.
* Utbedring av Bjørkeveien (veien fra hovedveien ved brua, opp til bommen til Furutangen): Her har det foregående styret og Skogheim allerede nedlagt et betydelig arbeid for å få kommunen til å prioritere en oppgradering av veien. Med planene om eiendomsskatt bør det aktualisere et krav om at vi får noe tilbake, f.eks. i form av en vei med langt bedre standard.

Stig Holen og Roger Sandum har løpende dialog med Jan Skogheim om dette.

**Andre aktuelle temaer**

Flere andre aktuelle temaer ble drøftet på styremøte. Vi har for eksempel et felles ønske med Jan Skogheim, om å involvere flere medlemmer i dugnadsarbeidet i forbindelse med alle de flotte arrangementene. Det vil det bli informert mer om etter hvert som det blir aktuelt. I første omgang er det invitert til dugnad på Diskgolfbanen i Pinsen.

Roger Sandum er ansvarlig for å mobilisere til dugnader.

**Styrets møteplan 2019/2020**

Styret vil tre sammen til møte når vi finner det nødvendig. I utgangspunktet er det planlagt fem styremøter til:

Søndag 09.06.2019, kl 17.00 – Mattisstua

Mandag 16.09.2019, kl 18.30 – Nebbenes Nord

Torsdag 05.12.2019, kl 18.00 – Julemøte, Lillestrøm ?

Mandag 27.01.2020, kl 18.30 – (regnskap/budsjett) Nebbenes Nord

Torsdag 09.04.2020, kl 17.00 – Årsmøte

**Kontakt oss!**

Vi vil gjerne ha innspill fra dere på de sakene vi jobber med, og tar også mot forslag til andre saker eller aktiviteter medlemmene mener vi bør engasjere oss i. Den mest effektive måten å nå oss på er å sende en epost til vår felles adresse:

[**styrefurutangen@gmail.com**](mailto:styrefurutangen@gmail.com)